माया सरकार ने मुलायम के घर के बाहर लगाया पहरा  
मायावती सरकार के खिलाफ मोर्चा खोलने वाली समाजवादी पार्टी के अध्यक्ष मुलायम सिंह यादव के घर के बाहर पुलिस का पहरा बिठा दिया गया है।
उत्तर प्रदेश में मायावती सरकार के खिलाफ मोर्चा खोलने वाली समाजवादी पार्टी के अध्यक्ष मुलायम सिंह यादव के घर के बाहर पुलिस का पहरा बिठा दिया गया है। उन्हें बाहर से आने वाले किसी भी शख्स से मिलने नहीं दिया जा रहा।  इसे लेकर मुलायम सिंह ने लोकसभा स्पीकर को चिट्ठी फैक्स करके कहा है कि ये उनके विशेषाधिकार का हनन है। मुलायम ने कहा है कि उन्हें और अखिलेश यादव को संसद की कार्यवाही में हिस्सा लेने जाना था, लेकिन उन्हें रोक दिया गया है।  गौरतलब है कि समाजवादी पार्टी ने मायावती सरकार के खिलाफ सोमवार से तीन दिन का आंदोलन शुरू किया है।